SPRÁVA ZO ZAHRANIČNEJ PRACOVNEJ CESTY
203/2018
1.  Účastník ZPC:
Peter Braciník, doc. Ing., PhD., Žilinská univerzita v Žiline, Elektrotechnická fakulta, Univerzitná 1, 010 26 Žilina, Národný delegát pre programový výbor Horizont 2020 „Bezpečná, čistá a efektívne využívaná energia“, AJ, NJ

2.  Zahraničná pracovná cesta:
Belgicko, Brusel, 10. 9. 2018, Centre de Conference Albert Borschette, 36 Rue Froissartstraat –B- 1050 Brussels, účasť na rokovaní programového výboru Horizon 2020 „Bezpečná, čistá a efektívne využívaná energia“, cestovné náklady hradené z rozpočtu EK, ostatné CVTI SR
Priebeh cesty:		prekročenie Slovensko- Rakúskych hraníc 10.9.2018 o 7:15
			prekročenie Rakúsko- Slovenských hraníc 10.9.2018 o 22:00

3.  Rámcový program pobytu:
10. 9. 2018 14:30-17:30 Meeting of the programme committee for the specific programme implementing Horizon 2020 – the framework programme for research and innovation 
(2014-2020) – configuration ‘Secure, Clean and Efficient Energy’
Agenda rokovania:
1.	Welcome and approval of draft agenda
2.	Information on the evaluation results of the calls for proposals
•	H2020-LC-SC3-2018-RES-SingleStage
•	H2020-LC-SC3-2018-RES-TwoStages (Stage 1)
•	H2020-LC-SC3-2018-ES-SCC 
•	H2020-LC-SC3-2018-Joint-Actions-3
3. Towards the Energy work programme 2020:
•	Statistical overview of the implementation of the Horizon 2020 Energy Challenge from 2014-2017
•	General presentation of Horizon Europe and its approach to energy
•	First exchange on possible issues of relevance for the update

4.  Stručný priebeh rokovaní, resp.  študijného pobytu:
Dňa 10. septembra 2018 sa uskutočnilo zasadnutie programového výboru v konfigurácii Bezpečná, čistá a efektívne využívaná energia. Na začiatku zasadnutia prezentovala komisia najnovšie správu z oblasti energetiky. V krátkosti boli zhrnuté aktivity týkajúce sa Mission Innovation Actions, ktoré boli realizované vo Švédsku. Na základe týchto rokovaní začala komisia pripravovať motivačný nástroj s názvom Mission Innovation Chalange, ktorý bude niečo medzi ocenením a štipendiom. Komisia taktiež začala spoluprácu so skupinou investorov združených v Energy Coallition, ktorej cieľom je vyvinúť nástroje pre demonštračné aktivity. Delegáti boli taktiež informovaní o príprave novej inovačnej výzve pre vodíkové technológie. Na záver úvodnej časti vyslovili zástupcovia komisie názor, že nie je potrebné sa príliš ponáhľať s definovaním cieľov pre výzvy pre rok 2020, nakoľko stále ešte prebieha vyhodnocovanie dosiahnutých výsledkov a prínosov z výziev za predchádzajúce obdobia. Komisia chce stavať znenie výziev pre rok 2020 z veľkej časti na týchto výsledkoch. Členské krajiny však vyjadrili obavu o poskytnutie dostatočného času na posúdenie znenia výziev pre rok 2020 na národnej úrovni a taktiež požadovali od komisie naplánovanie dostatočného počtu spoločných rokovaní pre pripomienkovanie finálneho znenie výziev.
V druhej časti rokovania boli delegátom stručne prezentované výsledky výziev, ktoré sú uvedené v bode 2 programu. Následne boli prezentované štatistické výsledky z implementácie pracovných programov pre roky 2014 – 2017. Najviac alokovaných finančných prostriedkov bolo použitých pre projekty riešené v rámci jednotlivých výziev. Zameranie projektov bolo na obnoviteľné zdroje energie (38 %, najviac na biopalivá), energetické systémy (22 %), energetickú efektívnosť (18 %), inteligentné mestá a komunity (11 %), znižovanie a skladovanie CO2 (7 %), socio-ekonomické aspekty (2 %) a prierezové témy (1 %). Z hľadiska typu bolo z 930 projektov najviac typu SME (447), potom nasledovali projekty CSA (192), RIA (172), IA (108) a ERA-NET (11). Celkovo bolo vyplatených 2 454,9 mil. €. Priemerná miera úspešnosti podávaných projektov za sledované obdobie bola bez SME projektov 17,4 % a s nimi 11,9 %. Veľmi podobná miera úspešnosti bola aj pri pohľade podľa typu projektov – 11 %, pričom ERA-NET mali 100 % úspešnosť, CSA 18,4 %, IA 15,5 %, RIA 10,3 % a SME 8,9%. Z hľadiska zloženie riešiteľských konzorcií sa na podaných projektoch podieľal priemysel (47 %), výskumné organizácie (17 %), univerzity (15 %), verejné inštitúcie (10 %) a iný riešitelia (7 %), pričom členské štáty tvorili 92 % riešiteľov, asociované krajiny 7 % a tretie krajiny 1 %.
Na záver rokovania bol predstavený koncept nového rámcového programu Horizon Europe a postavenie témy Energia v rámci tohto rámcového programu. Tá bude zahrnutá v pilieri 2 ako jeden z 5 klastrov, avšak spolu s témami Klíma a Mobilita. Hlavné zameranie bude na:
•	zásobovanie energiou (Energy Supply),
•	energetické systémy a siete (Energy Systems and Grids),
•	energetické zmeny pre budovy a priemysel (Buildings and Industrial Facilities in Energy Transition),
•	komunity a mestá (Communities and Cities),
•	konkurencieschopnosť priemyslu v doprave (Industrial Competetiveness in Transport),
•	čistú dopravu a mobilitu (Clean Transport and Mobility),
•	inteligentnú mobilitu (Smart Mobility),
•	uskladňovanie energie (Energy Storage),
•	vedu a riešenia pre klímu (Climate Science and Solutions).
Na tento klaster je plánovaných 15 biliónov €, no napriek tomu vyjadrili delegáti určité znepokojenie nad budúcnosťou financovania čisto energetických tém, ako aj nad spôsobom prípravy pracovných programov v nadchádzajúcom období, pretože ani komisia nevedela dať informáciu, či bude sformovaný nový pracovný výbor pre všetky tri témy klastra, alebo každá téma bude mať vlastný.
Najbližšie zasadnutia programového výboru sú plánované na dátumy 8.11.2018 
a 31.1. 2019, no tie budú ešte potvrdené zo strany komisie.
5.  Odporúčané závery:
Pripomienkovať znenie nových výziev pre rok 2020 v spolupráci s podpornou skupinou. Taktiež z národnej úrovne pripomienkovať formovanie rámcového programu Horizon Europe a začať o ňom informovať slovenské subjekty z akademického a priemyselného prostredia. 

6.   Prehľad prinesenej dokumentácie a miesto jej uloženia
Prezentácie sú dostupné na CIRCABC v skupine Energy Programme Committee a u národného delegáta.

7.   Osobitne vyhodnotený očakávaný prínos ZPC
Oboznámenie sa s postojom komisie ku pripravovanému rámcovému programu Horizon Europe.

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: doc. Ing. Peter Braciník, PhD.  	......................................
Dátum:  20. 9. 2018
								
Správu schválil:  prof. RNDr. Ján TURŇA, CSc., generálny riaditeľ  ......................................